CELEX: 32021R2050
Language: lt
Date: 2021-11-24 00:00:00
Title: Komisijos įgyvendinimo reglamentas (ES) 2021/2050 2021 m. lapkričio 24 d. dėl leidimo naudoti Bacillus velezensis CECT 5940 preparatą kaip penimų kalakutų, veislei auginamų kalakutų, retesnių rūšių penimų ir veislei auginamų naminių paukščių ir dekoratyvinių paukščių (išskyrus skirtus veisti) lesalų priedą (leidimo turėtoja – bendrovė „Evonik Operations GmbH“) (Tekstas svarbus EEE)

2021 11 25   
               
               
                  LT
               
               
                  Europos Sąjungos oficialusis leidinys
               
               
                  L 420/16
               
            
         KOMISIJOS ĮGYVENDINIMO REGLAMENTAS (ES) 2021/2050
         2021 m. lapkričio 24 d.
         dėl leidimo naudoti Bacillus velezensis CECT 5940 preparatą kaip penimų kalakutų, veislei auginamų kalakutų, retesnių rūšių penimų ir veislei auginamų naminių paukščių ir dekoratyvinių paukščių (išskyrus skirtus veisti) lesalų priedą (leidimo turėtoja – bendrovė „Evonik Operations GmbH“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:
         
                     (1)
                  
                  
                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo pagrindas bei tvarka;
                  
               
                     (2)
                  
                  
                     pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti Bacillus velezensis CECT 5940 preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
                  
               
                     (3)
                  
                  
                     prašymas pateiktas dėl leidimo naudoti Bacillus velezensis CECT 5940 (anksčiau taksonomiškai identifikuotos kaip Bacillus amyloliquefaciens CECT 5940) preparatą kaip penimų kalakutų, veislei auginamų kalakutų, retesnių rūšių penimų ir veislei auginamų naminių paukščių ir dekoratyvinių paukščių (išskyrus skirtus veisti) lesalų priedą, priskirtiną prie kategorijos „zootechniniai priedai“;
                  
               
                     (4)
                  
                  
                     Europos maisto saugos tarnyba (toliau – Tarnyba) 2021 m. gegužės 5 d. priimtoje nuomonėje (2) padarė išvadą, kad siūlomomis naudojimo sąlygomis Bacillus amyloliquefaciens CECT 5940 preparatas nedaro nepageidaujamo poveikio gyvūnų sveikatai, vartotojų saugai ar aplinkai. Ji taip pat padarė išvadą, kad šis preparatas nedirgina odos ir akių ir nejautrina odos, tačiau turėtų būti laikomas kvėpavimo takus jautrinančia medžiaga. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba taip pat padarė išvadą, kad preparatas gali būti veiksmingas lesalų zootechninis priedas. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodų taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
                  
               
                     (5)
                  
                  
                     
                        Bacillus amyloliquefaciens CECT 5940 preparato vertinimas rodo, kad Reglamento (EB) Nr. 1831/2003 5 straipsnyje nustatytos leidimų suteikimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti minėtą medžiagą;
                  
               
                     (6)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. lapkričio 24 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 268, 2003 10 18, p. 29.
         
            (2)  EFSA Journal 2021;19(6):6620.
      
      
         
            PRIEDAS
            
                        
                           Priedo identifikavimo numeris
                        
                     
                     
                        
                           Leidimo turėtojo pavadinimas
                        
                     
                     
                        
                           Priedas
                        
                     
                     
                        
                           Sudėtis, cheminė formulė, aprašymas, analizės metodas
                        
                     
                     
                        
                           Gyvūno rūšis arba kategorija
                        
                     
                     
                        
                           Didžiausias amžius
                        
                     
                     
                        
                           Mažiausias kiekis
                        
                     
                     
                        
                           Didžiausias kiekis
                        
                     
                     
                        
                           Kitos nuostatos
                        
                     
                     
                        
                           Leidimo galiojimo terminas
                        
                     
                  
                        
                           KSV kilograme visaverčio pašaro, kurio drėgnis yra 12 %
                        
                     
                  
                        
                           Zootechninių priedų kategorija. Funkcinė grupė: žarnyno floros stabilizatoriai
                        
                     
                  
                        4b1822i
                     
                     
                        „Evonik Operations GmbH“
                     
                     
                        
                           Bacillus velezensis CECT 5940
                     
                     
                        
                           Priedo sudėtis
                        
                        
                           Bacillus velezensis CECT 5940 preparatas, kurio sudėtyje yra ne mažiau kaip:
                        —1 × 109 KSV/g priedo
                        Kieto pavidalo
                     
                     
                        Penimi kalakutai
                        Veislei auginami kalakutai
                        Retesnių rūšių penimi ir veislei auginami naminiai paukščiai
                        Dekoratyviniai paukščiai (išskyrus skirtus veisti)
                     
                     
                        –
                     
                     
                        1 × 109
                        
                     
                     
                        –
                     
                     
                        
                                    1.
                                 
                                 
                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.
                                 
                              
                                    2.
                                 
                                 
                                    Gali būti naudojamas pašare, kurio sudėtyje yra šių leidžiamų kokcidiostatų: diklazurilo ir natrio monenzino.
                                 
                              
                                    3.
                                 
                                 
                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.
                                 
                              
                     
                        2031 12 15
                     
                  
                        
                           Veikliosios medžiagos apibūdinimas
                        
                        
                           Bacillus velezensis CECT 5940 gyvybingos sporos
                     
                  
                        
                           Analizės metodas
                            (1)
                        
                        Skaičiavimas: paskleidimo lėkštelėje metodas naudojant triptono sojos agarą (EN 15784).
                        Identifikavimas: impulsinės lauko gelių elektroforezės (PFGE) metodas.
                     
                  
               (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.